b'\n_START_ARTICLE_\nAidahas\n_START_SECTION_\nGeografija\n_START_PARAGRAPH_\nAidahas ribojasi su Va\xc5\xa1ingtono, Oregono, Nevados, Jutos, Montanos, Vajomingo valstijomis ir Kanados Brit\xc5\xb3 Kolumbija. Reljefas nelygus, retai kur apgyvendintas. Uoliniuose kalnuose daugyb\xc4\x97 resurs\xc5\xb3. Gyva\xc4\x8di\xc5\xb3 up\xc4\x97 teka pro Helso kanijon\xc4\x85. Gamtina Nacionalin\xc4\x97 vieta yra paskirta \xe2\x80\x9eMenulio Krateri\xc5\xb3 Nacionalinis Monumentas\xe2\x80\x9c (Craters of the Moon National Monument and Preserve)._NEWLINE_Did\xc5\xbeiausios Aidaho up\xc4\x97s: Gyva\xc4\x8di\xc5\xb3 up\xc4\x97 (angl. Snake river), Skaidriavanden\xc4\x97 up\xc4\x97 (angl. Clearwater river) ir La\xc5\xa1i\xc5\xa1\xc5\xb3 up\xc4\x97 (angl. Salmon river)._NEWLINE_Aidaho auk\xc5\xa1\xc4\x8diausia vieta Boraho vir\xc5\xa1\xc5\xabn\xc4\x97 (3862 m). \xc5\xbdemiausia vieta Levistonas (angl. Lewiston) (217 m)._NEWLINE_Ryt\xc5\xb3 Aidahe yra \xe2\x80\x9eAidaho Nacionalin\xc4\x97 Laboratorija\xe2\x80\x9c (\xe2\x80\x9eIdaho National Laboratory\xe2\x80\x9c), kurios istorijoje buvo vir\xc5\xa1 50 branduolini\xc5\xb3 reaktori\xc5\xb3 naudojami branduolin\xc4\x97s energijos tyrimams.\n_START_SECTION_\nKlimatas\n_START_PARAGRAPH_\nKlimatas \xc5\xbeemyninis, nors vis tiek jam daro \xc4\xaftak\xc4\x85 Ramusis vandenynas. Skirtingose valstijos vietose klimatas skiriasi. \xc5\xbdiemos sausokos \xc5\xa1altos, vasaros dr\xc4\x97gnos, kar\xc5\xa1tos (iki 38\xc2\xa0\xc2\xb0C).\n_START_SECTION_\nIstorija\n_START_PARAGRAPH_\n\xc5\xbdmon\xc4\x97s \xc5\xa1ias vietas apgyvendin\xc4\x99 jau daugiau nei 14 t\xc5\xabkst met\xc5\xb3. Iki 1846 met\xc5\xb3 priklaus\xc4\x97 Anglijai, v\xc4\x97liau JAV. Pirmos organizuotos gyvenviet\xc4\x97s \xc4\xafkurtos apie 1860 metus. Teritorij\xc4\x85 nor\xc4\x97ta padalinti Nevados ir Va\xc5\xa1ingtono, bet 1890 pasiek\xc4\x97 valstijos status\xc4\x85. Gars\xc4\x97jo kaip kalnakasybos, turizmo ir \xc5\xbeemdirbyst\xc4\x97s valstija. Dabar ketvirtadal\xc4\xaf pajam\xc5\xb3 gauna i\xc5\xa1 mokslo ir technologij\xc5\xb3 srities.\n_START_SECTION_\nEkonomika\n_START_PARAGRAPH_\n2004 metais valstija u\xc5\xbedirbo 43,6 milijard\xc5\xb3 doleri\xc5\xb3. Valstijos ekonomikoje svarbus vaidmuo tenka \xc5\xbeem\xc4\x97s \xc5\xabkiui, \xc4\x8dia u\xc5\xbeauginama beveik tre\xc4\x8ddalis vis\xc5\xb3 JAV bulvi\xc5\xb3.'